VEGA og Live Nation præsenterer    
**Mother Mother – Indierock-velvære i Lille VEGA**  
*Den 27. februar kan du opleve sjælevandrende indierockudladninger fra Mother Mother i Lille VEGA.*

Bandet fra Vancouver har siden 2005 udsendt deres nærværende og smukke rockeksperimenter, hvor dybsindig lyrik bliver leveret på en dyb bund af fremdrevne trommer, ørefængende melodilinjer og sfæriske synths.    
   
Forsanger Ryan Guldemond har brugt sidste år under pandemien på at skrive nye sange. Hvor han tidligere har fået inspiration fra sine mange rejser og interaktionen med mennesker, er det nye materiale blevet skabt gennem en indre rejse, hvor meditation og journalføring åbnende op for nye musikalske territorier.    
   
Nu er de klar med deres syvende album, der har fået titlen *Dance and Cry*. Albummet er ifølge kvintetten det meste personlige og sårbare udspil fra bandet.    
   
*Dance and Cry* har for en stund lagt de store produktioner på hylden for at dykke helt ned i de organiske og mere akustiskfunderede elementer, der også er at finde på hit-albummet *O My Heart* fra 2008. Ryan Guldemond fortæller om albummet:    
   
“The goal was to infuse the songs with a living, breathing energy, and the focus was more on how the album should feel, rather than how it should sound.”

**Fakta om koncerten**  
Mother Mother - The Inside Tour 2022 (CA)     
Søndag den 27. februar, 2022 kl. 21.00     
Lille VEGA, Enghavevej 40, 1674 København V     
Billetpris 255kr. + gebyr     
Billetsalget starter fredag den 9. april kl. 14.00 via vega.dk, Live Nation og Ticketmaster